नई दिल्ली | सेना प्रमुख जनरल वी. के. सिंह द्वारा प्रधानमंत्री को लिखे गए गोपनीय पत्र के लीक होने के बाद राजनीतिक सरगर्मियां तेज हो गई हैं। संसद में इस मसले पर जवाब मांग रहे विपक्ष से रक्षा मंत्री ए. के. एंटनी ने कहा कि सेनाध्यक्ष को सही समय पर इसका जवाब दिया जाएगा वहीं रक्षा राज्य मंत्री पल्लम राजू ने कहा कि सेना में क्षमता की कमी दूर की जा रही है। एक समाचार पत्र में गोपनीय पत्र से सम्बंधित रिपोर्ट छपने के बाद यह मुद्दा संसद में भी उठा। इस मुद्दे पर हंगामे के कारण दोपहर 12 बजे तक राज्यसभा की कार्यवाही दो बार स्थगित करनी पड़ी, जबकि रक्षा मंत्री ए.के. एंटनी ने सदन को आश्वस्त किया कि सरकार उचित समय पर इस मुद्दे पर जवाब देगी।